Toshkent davlat agrar universiteti faoliyatini yanada takomillashtirish chora-tadbirlari toʻgʻrisida
(resolution, 2025-02-18)

Soʻnggi yillarda qishloq xoʻjaligi sohasida hududlarni rivojlantirish istiqbollarini hisobga olgan holda yuqori malakali kadrlar tayyorlash, sohaga xalqaro taʼlim standartlari va axborot-kommunikatsiya texnologiyalarini keng joriy etish yuzasidan qator chora-tadbirlar amalga oshirilmoqda. Amalga oshirilgan islohotlar oʻquv-tarbiyaviy jarayon sifatini oshirish, uni innovatsion mazmun bilan toʻldirish, talabalarda mustaqil ravishda yangi bilimlarni egallash koʻnikmasini shakllantirishga imkon yaratdi. Shu bilan birga, fan, taʼlim va ishlab chiqarishning uzviy integratsiyasi, kadrlar tayyorlashda agrar soha tarmoqlari bilan yaqin hamkorlikni kuchaytirish, ilmiy-tadqiqot natijalarini targʻib va joriy qilish tizimini tubdan takomillashtirish talab etilmoqda. Oʻzbekiston Respublikasi Prezidentining 2019-yil 17-apreldagi PF-5708-son “Qishloq xoʻjaligi sohasida davlat boshqaruvi tizimini takomillashtirish chora-tadbirlari toʻgʻrisida”gi Farmonining ijrosini taʼminlash, shuningdek, qishloq xoʻjaligi sohasi va tarmoqlarida malakali kadrlar tayyorlash sifatini tubdan yaxshilash, fan, taʼlim va ishlab chiqarishning samarali integratsiyasini taʼminlash maqsadida: 1. Toshkent davlat agrar universiteti (keyingi oʻrinlarda — Universitet) va uning filiallarida qishloq xoʻjaligi taʼlimi va ilm-fanini yanada rivojlantirishning ustuvor yoʻnalishlari etib quyidagilar belgilansin: qishloq xoʻjaligida innovatsion resurstejamkor texnologiyalarni qoʻllash, “aqlli qishloq xoʻjaligi” (Smart agriculture) va raqamlashtirilgan agrotexnologiyalarni joriy qilish boʻyicha zamonaviy bilimlarga ega boʻlgan kadrlar tayyorlash; oʻquv-laboratoriya bazasini modernizatsiyalash, fan dasturlarida soha boʻyicha zamonaviy ishlab chiqarish jarayonlari, yuqori unumli va resurstejamkor ilgʻor texnologiyalar sohasidagi bilimlarni shakllantirishga qaratilgan vazifalarni aks ettirish; xorijiy ilmiy-tadqiqot va oliy taʼlim muassasalarida professor-oʻqituvchilar, ilmiy va ilmiy-pedagog kadrlarning malakasini oshirish va stajirovkalarini tashkil etish; ilmiy-tadqiqot institutlari, manfaatdor vazirlik, idora va tashkilotlar hamkorligida fundamental, amaliy va innovatsion tadqiqotlar olib borish hamda ularning natijalarini ishlab chiqarishga keng joriy etish; Universitet va uning filiallari axborot-maslahat markazlari orqali qishloq xoʻjaligi ishlab chiqarishidagi tizimli muammolarni aniqlash hamda ularni bartaraf etish boʻyicha “axborot — maslahat markazi — kafedra — qishloq xoʻjaligi ishlab chiqaruvchisi” tizimini joriy etish; professor-oʻqituvchilar, ilmiy-tadqiqotchilar va talabalarning innovatsion texnologiyalarni yaratish hamda joriy etish borasidagi tashabbuskorligi va moddiy manfaatdorligini oshirish; oʻquv mashgʻulotlari, malakaviy amaliyotlarni oʻtishda talabalarni innovatsion va yangicha fikrlashga yoʻnaltiradigan yangi oʻqitish texnologiyalari hamda interfaol uslublarni, shu jumladan talabalarning mustaqil izlanishini taʼminlovchi mexanizmlarni keng joriy etish; qishloq xoʻjaligi va uning tarmoqlari uchun kadrlar tayyorlashning uzviy tizimini yaratish, biriktirilgan akademik litsey va kasb-hunar kollejlari taʼlim dasturlarining uzluksizligi va izchilligini taʼminlash. 2. Quyidagilar: Toshkent davlat agrar universiteti va uning filiallari faoliyatini yanada takomillashtirish boʻyicha “yoʻl xaritasi” 1-ilovaga muvofiq; Toshkent davlat agrar universiteti, uning filiallari va Andijon qishloq xoʻjaligi va agrotexnologiyalar institutida 2020/2021 oʻquv yilidan boshlab tashkil etiladigan yangi bakalavriat taʼlim yoʻnalishlari va magistratura mutaxassisliklari roʻyxati 2-ilovaga muvofiq; Toshkent davlat agrar universiteti, uning filiallari va Andijon qishloq xoʻjaligi va agrotexnologiyalar institutidagi taʼlim yoʻnalishlari, mutaxassisliklariga biriktirilayotgan ilmiy-tadqiqot muassasalari roʻyxati 3-ilovaga muvofiq tasdiqlansin. 3. Qishloq xoʻjaligi sohasida fan, taʼlim va ishlab chiqarishni integratsiyalash boʻyicha Muvofiqlashtiruvchi kengash tarkibi 4-ilovaga muvofiq tasdiqlansin hamda uning asosiy vazifalari etib quyidagilar belgilansin: maʼmuriy boʻysunishidan qatʼiy nazar qishloq xoʻjaligi sohasi hamda uning tarmoqlari boʻyicha izlanishlar olib borayotgan, kadrlar tayyorlovchi ilmiy-tadqiqot va oliy taʼlim muassasalarining oʻzaro hamkorligini taʼminlash; qishloq xoʻjaligi sohasi mutaxassislarini qayta tayyorlash va ularning malakasini oshirishni tashkil etish; qishloq xoʻjaligi sohasidagi talab va ilgʻor xorijiy tajribalar asosida oliy va oʻrta maxsus, kasb-hunar taʼlimi muassasalarida Davlat taʼlim standartlari, oʻquv reja va dasturlarini tizimli ravishda takomillashtirilishini taʼminlash. Belgilansinki, Universitet qishloq xoʻjaligi sohasida yuqori malakali ilmiy-pedagog kadrlar va mutaxassislarni tayyorlash va ularning malakasini oshirish boʻyicha tayanch oliy taʼlim muassasasi hamda Qishloq xoʻjaligi sohasida fan, taʼlim va ishlab chiqarishni integratsiyalash boʻyicha Muvofiqlashtiruvchi kengashning ishchi organi hisoblanadi. 4. Oʻzbekiston Respublikasi Qishloq xoʻjaligi vazirligi, Oliy va oʻrta maxsus taʼlim vazirligi va Innovatsion rivojlanish vazirligining 2019/2020 oʻquv yilidan boshlab: tajriba-sinov tariqasida Universitetning 5411500 — Oʻsimliklar va qishloq xoʻjalik mahsulotlari karantini bakalavriat taʼlim yoʻnalishida taʼlimning kredit tizimini bosqichma-bosqich joriy etish; Universitetning 2-bosqich talabalari orasidan saralab olingan iqtidorli talabalar uchun taʼlimning alohida dasturlari asosida oʻqitiladigan maxsus guruhlar tashkil etish. Bunda davlat taʼlim standartlari, malaka talablari, oʻquv rejalari va fan dasturlari xorijiy mutaxassislarni jalb qilgan holda ishlab chiqiladi; qishloq xoʻjaligida agrotexnik tadbirlarning mavsumiyligini inobatga olib, dissertatsiyalarda ikki yillik ilmiy-amaliy dala tajribasi natijalarining qamrab olinishini taʼminlash maqsadida qishloq xoʻjaligi sohasidagi magistratura mutaxassisliklari oʻquv jarayonini yanvar oyidan boshlash toʻgʻrisidagi takliflari maʼqullansin. Bunda taʼlimning kredit tizimida talabalar uchun haftada besh kunlik oʻqish hamda haftaning shanba kuni mustaqil oʻzlashtirish kuni deb belgilansin. 5. Belgilab qoʻyilsinki: Oʻzbekiston Respublikasi Qishloq xoʻjaligi vazirligi tomonidan uning asoslangan takliflari asosida qishloq xoʻjaligi sohasidagi bakalavriat taʼlim yoʻnalishlari va magistratura mutaxassisliklarining ishlab chiqilgan Davlat taʼlim standartlari, malaka talablari, oʻquv rejalari va fan dasturlarini tasdiqlash hamda oʻquv jarayoniga bosqichma-bosqich joriy etish Oliy va oʻrta maxsus taʼlim vazirligi bilan kelishilgan holda amalga oshiriladi; Universitet va uning filiallari professor-oʻqituvchilari oʻquv, ilmiy-tadqiqot, maʼnaviy-maʼrifiy, tashkiliy-metodik ishlardan tashqari vazirlik hamda idoralarning boshqa ishlariga jalb etilmaydi, shartnoma doirasida koʻrsatiladigan xizmatlar bundan mustasno. 6. Oʻzbekiston Respublikasi Qishloq xoʻjaligi vazirligi: a) Toshkent davlat agrar universiteti va Nukus, Andijon, Termiz filiallari tuzilmasini qayta koʻrib chiqib, tasdiqlanishini taʼminlasin; b) Oliy va oʻrta maxsus taʼlim vazirligi, Iqtisodiyot va sanoat vazirligi hamda Samarqand viloyati hokimligi bilan birgalikda ikki oy muddatda Toshkent davlat agrar universitetining Samarqand filialini tashkil etish boʻyicha Hukumat qarori loyihasini Vazirlar Mahkamasiga kiritsin; v) Oliy va oʻrta maxsus taʼlim vazirligi bilan birgalikda: Universitet qoshidagi Qibray akademik litseyi hamda Qishloq xoʻjaligi vazirligi tizimiga oʻtkazilayotgan qishloq xoʻjaligi kasb-hunar kollejlari negizida oliy taʼlim tizimi bilan integratsiyalashgan texnikumlar tashkil etish boʻyicha Vazirlar Mahkamasiga taklif kiritsin; 2020-yil 1-avgustga qadar texnikumlarni tamomlagan bitiruvchilar uchun bakalavriatning 3 yillik maxsus taʼlim dasturlarini ishlab chiqsin va amaliyotga joriy etsin; g) manfaatdor vazirlik va idoralar bilan birgalikda: Universitet va uning filiallari talabalarining malakaviy amaliyotlarini yetakchi korxona, tashkilot va qishloq xoʻjaligi klasterlarida sifatli oʻtkazilishini taʼminlasin va monitoringini olib borsin; ikki oy muddatda agrosanoat majmui tarkibidagi korxona, tashkilot va muassasalarni rahbar kadrlar bilan taʼminlash maqsadida Universitetda “Agrobiznes va boshqaruv” yoʻnalishida zaxira kadrlar tayyorlashni yoʻlga qoʻyish boʻyicha Vazirlar Mahkamasiga taklif kiritsin; bir oy muddatda Universitet va uning filiallarida kirish uchun belgilangan qabul chegarasidan kam ball toʻplagan abituriyentlar uchun oshirilgan toʻlov-kontrakt miqdorini ikki baravarga kamaytirish toʻgʻrisida Oʻzbekiston Respublikasi oliy taʼlim muassasalariga oʻqishga qabul qilish boʻyicha Davlat komissiyasiga taklif kiritsin. 7. Belgilab qoʻyilsinki, texnikumda: oʻrta maxsus, kasb-hunar taʼlimi darajasida kunduzgi, kechki va sirtqi taʼlim shakllarida kadrlar tayyorlanadi va oliy taʼlimning bakalavriat taʼlim yoʻnalishlari bilan integratsiyalashgan kichik bakalavrlar (Associate degree) tayyorlash boʻyicha taʼlim dasturlari amaliyotga joriy etiladi; kichik bakalavr (Associate degree) taʼlim dasturlarini tamomlagan bitiruvchilar 2023/2024 oʻquv yilidan boshlab mos bakalavriat taʼlim yoʻnalishlari boʻyicha kirish sinovlarisiz suhbat oʻtkazish orqali bakalavrlar tayyorlashning maxsus uch yillik dasturi boʻyicha va oʻqish tugaganidan soʻng taqsimotga muvofiq uch yil davomida uzluksiz ishlab berish majburiyatini olgan holda Universitet va uning filiallariga oʻqishga kirish huquqiga ega boʻladi; faoliyatni moliyalashtirishning asosiy manbalari etib Oʻzbekiston Respublikasi davlat budjeti, vazirlik, idoralar, yirik ish beruvchilar hamda buyurtmachilarning budjetdan tashqari mablagʻlari, xalqaro moliya institutlarining mablagʻlari va oʻquvchilarni toʻlov-kontrakt asosida oʻqitishdan tushadigan mablagʻlar hisoblanadi; yakuniy davlat attestatsiyasidan muvaffaqiyatli oʻtgan bitiruvchilarga davlat namunasidagi diplom va tegishli kasblar boʻyicha belgilangan tartibda razryadlar beriladi; oʻquvchilarni qabul qilish parametrlari Oʻzbekiston Respublikasi Qishloq xoʻjaligi vazirligi tomonidan Oliy va oʻrta maxsus taʼlim vazirligi bilan kelishilgan holda tasdiqlanadi. 8. Oʻzbekiston Respublikasi Qishloq xoʻjaligi vazirligining davlat-xususiy sheriklik shartlari asosida, tashabbuskorlar mablagʻlari hisobiga Universitet va uning filiallarida “Kichik innovatsion korxona”larni tajriba-sinov tariqasida tashkil etish toʻgʻrisidagi taklifiga rozilik berilsin. 9. Universitet: xorijiy davlatlarning yetakchi oliy taʼlim muassasalarida sinovdan oʻtgan tajribalarni oʻrgangan holda 2019/2020 oʻquv yilidan boshlab universitetda rahbar kadrlar hamda professor-oʻqituvchilar faoliyati samaradorligining baholash tizimini joriy etsin; uch oy muddatda Universitetni 2025-yilga qadar dunyoning nufuzli 1000 ta oliy taʼlim muassasalari roʻyxati (QS reyting tizimi)ga kiritish boʻyicha “yoʻl xaritasi”ni ishlab chiqib, tasdiqlash uchun Qishloq xoʻjaligi vazirligiga taqdim etsin; bir oy muddatda Universitet va uning filiallari ustavlarini tasdiqlanishini va belgilangan tartibda davlat roʻyxatidan oʻtkazilishini taʼminlasin; Oʻzbekiston Respublikasi Oliy va oʻrta maxsus taʼlim vazirligi bilan birgalikda uch oy muddatda universitetning 5411500 — Oʻsimliklar va qishloq xoʻjalik mahsulotlari karantini taʼlim yoʻnalishida taʼlimning kredit tizimini joriy qilish toʻgʻrisidagi nizomni ishlab chiqsin va belgilangan tartibda tasdiqlanishini taʼminlasin; Oʻzbekiston Respublikasi Qishloq xoʻjaligi vazirligi, Moliya vazirligi, Innovatsion rivojlanish vazirligi va Adliya vazirligi bilan birgalikda ikki oy muddatda tajriba-sinov tariqasida Agrobiologiya fakultetini Toshkent davlat agrar universiteti tarkibida mustaqil faoliyat yuritadigan yuridik shaxs sifatida tashkil etish boʻyicha Vazirlar Mahkamasiga taklif kiritsin; Universitet va uning filiallari huzurida tashkil etiladigan “Kichik innovatsion korxona”lar oʻrtasida tuziladigan shartnomaning namunaviy shaklini ishlab chiqsin. 10. Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov zimmasiga — qarordagi vazifalarning ijrosi va monitoringi olib borilishini taʼminlashga, maʼmuriy boʻysunishidan qatʼiy nazar ilmiy-tadqiqot va oliy taʼlim muassasalarining oʻzaro hamkorligini taʼminlash; Oʻzbekiston Respublikasi qishloq xoʻjaligi vaziri J.A. Xodjayev, Universitet rektori B.A. Sulaymonov zimmasiga — qaror ijrosini bevosita taʼminlash, universitetga zamonaviy taʼlimning kredit tizimini tatbiq etish, ilmiy izlanishlar natijalarini tijoratlashtirish, fan-taʼlim va ishlab chiqarishni uzviy integratsiyalash, davlat-xususiy sheriklik shartlari asosida tajriba-sinov tariqasida “Kichik innovatsion korxona”larni tashkil etish; Oʻzbekiston Respublikasi qishloq xoʻjaligi vaziri J.A. Xodjayev, Oliy va oʻrta maxsus taʼlim vaziri I.U. Madjidov zimmasiga — taʼlimning kredit tizimidagi va Universitetning 2-bosqich talabalari orasidan saralab olingan iqtidorli talabalar uchun taʼlimning alohida dasturlarini ishlab chiqish hamda Universitet qoshidagi Qibray akademik litseyi hamda Qishloq xoʻjaligi vazirligi tizimiga oʻtkazilayotgan qishloq xoʻjaligi kasb-hunar kollejlari negizida texnikumlar tashkil etish chora-tadbirlarini koʻrish boʻyicha javobgarlik yuklansin. 11. Oʻzbekiston Respublikasi Qishloq xoʻjaligi vazirligi Adliya vazirligi, boshqa manfaatdor vazirlik va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar kiritish toʻgʻrisida Vazirlar Mahkamasiga takliflar kiritsin. 12. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti Administratsiyasi rahbari Z.Sh. Nizomiddinov zimmasiga yuklansin. T/r Tadbirlar nomi Amalga oshirish shakli Ijro muddati Masʼul ijrochilar I. Toshkent davlat agrar universiteti faoliyatini yanada takomillashtirish, taʼlim sifatini oshirish va moddiy-texnika bazasini mustahkamlash 1. Toshkent davlat agrar universiteti (keyingi oʻrinlarda Universitet deb ataladi) va uning Nukus, Andijon, Termiz filiallari tuzilmasini va ustavlarini yangidan tasdiqlash. Tashkiliy chora-tadbirlar 2019-yil sentabr Universitet va uning filiallari, Qishloq xoʻjaligi vazirligi 2. Universitetni respublikamiz qishloq xoʻjaligi sohasi boʻyicha yetakchi oliy taʼlim muassasasiga aylantirish va kelgusida rivojlantirish. Bunda, quyidagilarni hisobga olgan holda Universitetning 2024 –– 2030-yillarga moʻljallangan Innovatsion rivojlanish strategiyasini tasdiqlashni nazarda tutuvchi Hukumat qarori loyihasini ishlab chiqish hamda Vazirlar Mahkamasiga kiritish: qishloq xoʻjaligi sohasi uchun yuqori malakali raqobatbardosh kadrlar tayyorlash; qishloq xoʻjaligida innovatsion resurs tejamkor texnologiyalarni qoʻllash, “aqlli qishloq xoʻjaligi” (Smart agriculture) va raqamlashtirilgan agrotexnologiyalarni joriy qilish; respublikamiz tuproq-iqlim sharoitiga mos qishloq xoʻjaligi ekinlarining seleksiyasi va urugʻchiligi boʻyicha markazni tashkil etish; startap-loyihalarni amalga oshirish orqali qishloq xoʻjaligi ishlab chiqarishini rivojlantirish; ilgʻor va ilmiy hajmdor texnologiyalarni joriy etish uchun texnoparklar va ilmiy ishlab chiqarish klasterlarini tashkil etish; ilmiy-tadqiqot, tajriba-konstruktorlik i texnologik ishlar natijalarni keng joriy etish uchun amaldagi taʼlim, fan va ishlab chiqarish integratsiyasi mexanizmini takomillashtirish. Vazirlar Mahkamasi qarori loyihasi 2020-yil aprel Qishloq xoʻjaligi vazirligi, Oliy va oʻrta maxsus taʼlim vazirligi, Innovatsion rivojlanish vazirligi, manfaatdor vazirlik va idoralar, Universitet va uning filiallari 3. Buyurtmachilar talabi va xorijiy tajriba asosida mavjud hamda yangi bakalavriat taʼlim yoʻnalishlari va magistratura mutaxassisliklarining malaka talablari, oʻquv rejalarini ishlab chiqish va oʻquv jarayoniga tatbiq etish. Kompleks chora-tadbirlar 2019-yil sentabr Qishloq xoʻjaligi vazirligi, Oliy va oʻrta maxsus taʼlim vazirligi, Universitet va uning filiallari 4. Universitet va uning filiallari axborot-maslahat markazlari (extension center) orqali qishloq xoʻjaligi ishlab chiqarishidagi tizimli muammolarni aniqlash hamda ularni bartaraf etish boʻyicha “axborot-maslahat markazi –– kafedra –– qishloq xoʻjaligi ishlab chiqaruvchisi” tizimini joriy etish. Tashkiliy chora-tadbirlar 2019-yil sentabr Qishloq xoʻjaligi vazirligi, Universitet va uning filiallari 5. Taʼlim jarayoni uchun oʻquv adabiyotlarining yangi avlodini yaratish va joriy etish hamda axborot-resurs markazlari fondlarini muntazam yangilab borish. Buning uchun oʻquv, ilmiy, uslubiy adabiyotlarni tayyorlash, tahrir qilish va nashrdan chiqarish boʻyicha tartibni ishlab chiqish. Bunda, quyidagilarni nazarda tutish: oʻquv, ilmiy, uslubiy adabiyotlar mualliflarini munosib moddiy ragʻbatlantirish va ular uchun tegishli shart-sharoitlar yaratish; darslik va oʻquv qoʻllanmalar, ilmiy, uslubiy adabiyotlarni nashr qilish uchun Universitet va uning filiallari xarajatlari smetasiga muntazam mablagʻ ajratish. Tashkiliy chora-tadbirlar 2019-yil noyabr Qishloq xoʻjaligi vazirligi, Universitet va uning filiallari 6. Professor-oʻqituvchilar, yosh tadqiqotchilar, talabalar uchun ilgʻor badiiy, ilmiy va oʻquv adabiyotlar elektron kataloglaridan hamda jahon taʼlim resurslaridan foydalanish imkoniyatlarini kengaytirish. Bunda: xalqaro (RF, Koreya Respublikasi, Yaponiya, Germaniya, Xitoy va ushbu sohada yetakchi boshqa mamlakatlar) ilgʻor tajribalarni oʻrganish asosida Universitetning Axborot-resurs markazi foydalanuvchilari uchun kompleks elektron xizmatlar koʻrsatuvchi zamonaviy avtomatlashtirilgan axborot tizimini yaratish; veb va bulutli texnologiyalar asosida kutubxonaning raqamli resurslarini elektron katalogini yaratish; RFID texnologiyasi asosidakutubxona fondini roʻyxatga olish, hisobga qoʻyish, tarqatish va himoyalash tizimini yaratish; kitoblarni hisobga qoʻyish, tarqatish va qaytarish uchun avtomatlashtirilganelektron kiosklarni joriy etish; kitoblarni tezkor raqamlashtirish texnologiyasini joriy etish; xorijiy kutubxona resurslaridan erkin foydalanishsharoitlarini yaratish, jumladan respublika oliy taʼlim muassasalari uchun; elektron va qogʻoz shaklidagi xalqaro ilmiy va oʻquv nashrlariga obuna boʻlishnitashkil qilish. Kompleks chora-tadbirlar 2020-yil avgust Qishloq xoʻjaligi vazirligi, Oliy va oʻrta maxsus taʼlim vazirligi, Tashqi ishlar vazirligi, Axborot texnologiyalari va kommunikatsiyalarini rivojlantirish vazirligi, Universitet va uning filiallari 7. Taʼlim sifatini va ilmiy tadqiqotlar natijadorligini oshirish maqsadida oliy taʼlim muassasalari va uning filiallarini zamonaviyoʻquv-laboratoriya jihozlari bilan taʼminlash. Tashkiliy chora-tadbirlar Reja-grafik asosida Qishloq xoʻjaligi vazirligi, Oliy va oʻrta maxsus taʼlim vazirligi, Moliya vazirligi, manfaatdor vazirlik va idoralar, Universitet va uning filiallari 8. Qishloq xoʻjaligi sohasida amalga oshirilayotgan xalqaro loyihalar hisobidan olib kelinadigan qishloq xoʻjalik texnikalari, oʻquv-laboratoriya jihozlari, avtotransport vositalarini bojxona toʻlovlaridan (bojxona yigʻimlaridan tashqari) ozod qilish choralarini koʻrish. Vazirlar Mahkamasi qarori loyihasi 2020-yil yanvar Qishloq xoʻjaligi vazirligi, Davlat bojxona qoʻmitasi, Moliya vazirligi, Toshkent davlat agrar universitetiva uning filiallari 9. Universitet va uning filiallarida tahsil olayotgan talaba magistrlarni kelishuv asosida Germaniya, Koreya Respublikasi, Xitoy, Rossiya kabi rivojlangan davlatlarning oliy taʼlim muassasalari va xalqaro moliya tashkilotlari orqali ishlab chiqarish amaliyotlariga hamda stajirovkalarga yuborish. Kompleks chora-tadbirlar 2020-yil fevral Qishloq xoʻjaligi vazirligi, Oliy va oʻrta maxsus taʼlim vazirligi, Tashqi ishlar vazirligi, Universitet va uning filiallari 10. Taʼlim sifatini va ilmiy tadqiqotlar natijadorligini oshirish maqsadida universitet va uning filiallarini oʻquv-laboratoriya jihozlari bilan taʼminlash. Bunda, Universitetning 7 ta oʻquv laboratoriyasini, Andijon filialining 9 ta, Nukus filialining 11 ta, Termiz filialining 10 ta oʻquv laboratoriyalarini jihozlar bilan taʼminlash. Tashkiliy chora-tadbirlar Reja-grafik asosida Qishloq xoʻjaligi vazirligi, Oliy va oʻrta maxsus taʼlim vazirligi, Moliya vazirligi, manfaatdor vazirlik va idoralar, Universitet va uning filiallari 11. Xorijdagi reytingi yuqori boʻlgan eng yaxshi oliy taʼlim muassasalarining malakali professor-oʻqituvchilari va mutaxassislarini oʻquv jarayoni va malaka oshirish kurslariga jalb etish. Kompleks chora-tadbirlar 2020-yil fevral Qishloq xoʻjaligi vazirligi, Oliy va oʻrta maxsus taʼlim vazirligi, Universitet va uning filiallari 12. Xorijiy oliy taʼlim muassasalari bilan hamkorlik aloqalari oʻrnatish hamda ilmiy-pedagogik faoliyat boʻyicha hamkorlik shartnomalari tuzish. Tashkiliy chora-tadbirlar Reja-grafik asosida Qishloq xoʻjaligi vazirligi, Oliy va oʻrta maxsus taʼlim vazirligi, Universitet 13. Xorijiy oliy taʼlim muassasalaridan oʻquv jarayoni va malaka oshirish kurslariga jalb etiladigan pedagog-xodimlar va mutaxassislar roʻyxatini aniqlash hamda ularni belgilangan muddatlarda oʻquv jarayoni va malaka oshirish kurslariga jalb etish, ular ishtirokida onlayn video-seminarlar, vebinarlar oʻtkazish. Tashkiliy chora-tadbirlar Reja-grafik asosida Qishloq xoʻjaligi vazirligi, Oliy va oʻrta maxsus taʼlim vazirligi, Universitet va uning filiallari 14. Masofaviy oʻqitish shaklini joriy etish orqali tinglovchilar va pedagog kadrlarning mustaqil taʼlim olishi uchun qulay shart-sharoitlar yaratish. Universitet tomonidan xalqaro standartlarga asoslangan Yagona integrallashgan masofaviy oʻqitish apparat-dasturiy kompleksini ishlab chiqish. Bunda: masofaviy taʼlim xizmatlari portali (veb ilova); onlayn oʻquv smart auditoriyalari; nazariy va amaliy mashgʻulotlarni masofaviy oʻtkazish uchun virtual kabinet; Universitetning yetakchi professor-oʻqituvchilari maʼruzalarining audiovizual taʼlim kontentini hamda multimedia taʼlim mahsulotlarini (audiokitoblar, 3D, VR va boshqalar) ishlab chiqaruvchi maxsus studiyalar va mutaxassislar shtati belgilangan media markaz; 2021-yildan boshlab Universitet professor-oʻqituvchilari tomonidan oʻtkaziladigan mashgʻulotlarni (maʼruza, laboratoriya mashgʻulotlari, seminarlar va boshqalar) markazlashgan katalogini serverlarda shakllantirish va umumiy foydalanish uchun onlayn translyatsiya qilishga moʻljallangan elektron platforma ishlab chiqish nazarda tutiladi. Kompleks chora-tadbirlar 2020-yil sentabr Qishloq xoʻjaligi vazirligi, Oliy va oʻrta maxsus taʼlim vazirligi, Axborot texnologiyalari va kommunikatsiyalarini rivojlantirish vazirligi, Universitet va uning filiallari 15. Xorijiy yetakchi oliy taʼlim va ilmiy-tadqiqot muassasalari bilan hamkorlikda ilmiy adabiyotlar yaratish, xalqaro grant loyihalarida ishtirok etish. Kompleks chora-tadbirlar doimiy Qishloq xoʻjaligi vazirligi, Oliy va oʻrta maxsus taʼlim vazirligi, Innovatsion rivojlanish vazirligi, Universitet 16. Universitet va uning filiallari ilmiy salohiyatini oshirish maqsadida tayanch doktoranturaga ixtisosliklar boʻyicha qabul kvotasini oshirish hamda filiallar uchun maqsadli qabulni tashkil etish yuzasidan Innovatsion rivojlanish vazirligiga asoslangan takliflarni taqdim etish. Universitet va uning filiallarida ilmiy-pedagog kadrlar tomonidan PhD va DcS dissertatsiyalarini himoya qilish rejasini ishlab chiqish hamda 2025-yilga qadar ilmiy salohiyatini 55 — 60 foizga yetkazish. Kompleks chora-tadbirlar 2019-yil noyabr Innovatsion rivojlanish vazirligi, Qishloq xoʻjaligi vazirligi, Oliy va oʻrta maxsus taʼlim vazirligi, Universitet va uning filiallari 17. Xalqaro aloqalar oʻrnatilgan xorijiy oliy taʼlim muassasalari bilan hamkorlikda tor ixtisosliklar boʻyicha maqsadli doktorant va magistrlar tayyorlashni yoʻlga qoʻyish. Bunda 2019 –– 2021-yillarda 18 nafar PhD, 45 nafar magistratura yoʻnalishiga professor-oʻqituvchilar va talabalarni oʻqishga yuborish. Tashkiliy chora-tadbirlar Reja-grafik asosida Qishloq xoʻjaligi vazirligi, Oliy va oʻrta maxsus taʼlim vazirligi, Vazirlar Mahkamasi huzuridagi Mutaxassislarni xorijda tayyorlash va vatandoshlar bilan muloqot qilish boʻyicha “El-yurt umidi” jamgʻarmasi, Universitet 18. Universitet va uning filiallari faoliyati bilan bogʻliq boʻlgan boshqaruv va statistik maʼlumotlarni yigʻish va qayta ishlash hamda monitoring qilishga moʻljallangan axborot tizimini yaratish. Tashkiliy chora-tadbirlar 2020-yil may Qishloq xoʻjaligi vazirligi, Oliy va oʻrta maxsus taʼlim vazirligi, Universitet va uning filiallari 19. Universitet tomonidan kommunal toʻlovlar (issiq suv, isitish tizimi, ichimlik suv)ni iqtisod qilish, energiya resurslaridan samarali foydalanish, moddiy-texnika bazasini mustahkamlash maqsadida Universitet hududida zamonaviy 7 ta qozonxona hamda 4 ta yer ostidan suv chiqarish inshootlarini qurish. Tashkiliy chora-tadbirlar 2020-yil fevral –– noyabr Qishloq xoʻjaligi vazirligi, Qurilish vazirligi, Moliya vazirligi, Universitet II. Toshkent davlat agrar universitetining Nukus, Andijon, Termiz filiallari faoliyatini yanada takomillashtirish, taʼlim sifatini oshirish va moddiy-texnika bazasini mustahkamlashsh 20. Universitetning filiallariga qarashli yer maydonlari va binolarda davlat-xususiy sheriklik asosida “Eco agro indastrius nou hau” MCHJ tomonidan zamonaviy nou-xau texnologiyalarni qoʻllagan holda “Agroekoturizm” bazasini hamda anor, uzum, qulupnay va malina yetishtirish boʻyicha klasterlarni tashkil etish. Tashkiliy chora-tadbirlar 2019-yil noyabr Qishloq xoʻjaligi vazirligi, “Eco agro indastrius nou hau” MCHJ, Toshkent viloyati hokimligi, Universitet va uning filiallari 21. Universitetning Andijon filialida “Tuproq ostidan sugʻorishni qishloq xoʻjaligi ekinlariga qoʻllashni ilmiy asoslash” loyihasini amalga oshirish. Kompleks chora-tadbirlar 2020-yil mart Qishloq xoʻjaligi vazirligi, Universitetning Andijon filiali, Andijon viloyati hokimligi 22. Universitetning Andijon filialida AQSH Xalqaro taraqqiyot agentligi (USAID)ning fondi bilan hamkorlikda qishloq xoʻjaligida qiymat zanjiri loyihasi doirasida intensiv mevali bogʻ tashkil etish. Tashkiliy chora-tadbirlar 2020-yil mart Qishloq xoʻjaligi vazirligi, Andijon viloyati hokimligi, Universitetning Andijon filiali 23. Universitetning Andijon filialida Belorussiya yoʻl-qurilish va qishloq xoʻjaligi texnikalari ishlab chiqaruvchi “Blyuming” korxonasi bilan hamkorlikda xalqaro zamonaviy qishloq xoʻjaligi texnikalari namoyishini tashkil qilish. Tashkiliy chora-tadbirlar 2019-yil 15-sentabr Qishloq xoʻjaligi vazirligi, Investitsiyalar va tashqi savdo vazirligi, Andijon viloyati hokimligi, Universitet 24. Universitetning Nukus filialida Yaponiyaning OYO korporatsiyasi bilan hamkorlikda “Oʻzbekistonda choʻlning oldini olish maqsadida koʻkalamzorlashtirish” loyihasini amalga oshirish. Kompleks chora-tadbirlar Reja-grafikasosida Qishloq xoʻjaligi vazirligi, Investitsiyalar va tashqi savdo vazirligi, Qoraqalpogʻiston Respublikasi Vazirlar Kengashi, Universitetning Nukus filiali 25. Chorvachilik, baliqchilik mahsulotlari, meva-sabzavot, moyli ekinlar, dorivor oʻsimliklarni qayta ishlash, qadoqlash boʻyicha zamonaviy mini sexlarni tashkil etish. Tashkiliy chora-tadbirlar Reja grafik asosida Qishloq xoʻjaligi vazirligi, Universitet va uning filiallari I. Bakalavriat taʼlim yoʻnalishlari 1. Qishloq xoʻjaligida raqamli texnologiyalar 2. Agroturizm 3. Qishloq xoʻjaligida kooperativ boshqaruv 4. Gidrobiologiya 5. Ixtiologiya 6. Asalarichilik 7. Veterinariya meditsinasi (hayvonot turlari boʻyicha) 8. Zooinjeneriya (qoramolchilik) 9. Qishloq xoʻjaligi iqtisodiyoti 10. Tuproq bonitirovkasi va yer resurslaridan foydalanish 11. Agrosanoatda texnologik jarayonlarni avtomatlashtirish va texnik servis 12. Agrobiznes va marketing II. Magistratura mutaxassisliklari 1. Agrologistika 2. Agrobiznes va investitsion faoliyat 3. Agrosanoatda buxgalteriya hisobi va iqtisodiy tahlil 4. Qishloq xoʻjaligida ekologik xavfsizlik 5. Qishloq xoʻjaligi mahsulotlarini standartlashtirish va sertifikatlashtirish 6. Qishloq xoʻjaligi iqtisodiyoti 7. Organik dehqonchilik va oziq-ovqat xavfsizligi 8. Oʻsimliklar himoyasida monitoring va bashorat 9. Subtropik va sitrus meva ekinlari 10. Qishloq xoʻjaligi biotexnologiyasi 11. Meva-sabzavot ekinlari seleksiyasi va urugʻchiligi 12. Klasterlarni boshqarish T/r Taʼlim yoʻnalishlari va mutaxassisliklari nomi Biriktirilgan ilmiy-tadqiqot muassasalari nomi 1. 5410200 –– Agronomiya (dehqonchilik mahsulotlari turlari boʻyicha) Paxta seleksiyasi, urugʻchiligi va yetishtirish agrotexnologiyalari ITI 5410400 –– Qishloq xoʻjaligi ekinlari seleksiyasi va urugʻchiligi 5A410201 –– Agronomiya 5A410401 –– Seleksiya va urugʻchilik (ekin guruhlari boʻyicha) 2. 5410200 –– Agronomiya (dehqonchilik mahsulotlari turlari boʻyicha) Oʻsimlikshunoslik ITI 5A410202 –– Oʻsimlikshunoslik (ekin guruhlari boʻyicha) 3. 5411600 –– Sabzavotchilik, polizchilik va kartoshkachilik Sabzavot, poliz ekinlari va kartoshkachilik ITI 5411700 –– Issiqxona xoʻjaligini tashkil etish va yuritish 5A411001 –– Sabzavotchilik va polizchilik 5A411004 –– Kartoshkachilik 5A411701 –– Himoyalangan yer meva-sabzavotchiligi 4. 5410200 –– Agronomiya (dehqonchilik mahsulotlari turlari boʻyicha) Sholichilik ITI 5A410202 –– Oʻsimlikshunoslik (ekin guruhlari boʻyicha) 5. 5410300 ––Oʻsimliklarni himoya qilish (ekin turlari boʻyicha) Oʻsimliklarni himoya qilish ITI 5411500 –– Oʻsimliklar va qishloq xoʻjaligi mahsulotlari karantini 5A410301 –– Oʻsimliklar himoyasi (usullari boʻyicha) 5A410302 –– Entomologiya 5A410303 –– Fitopatologiya 5A411501 ––Oʻsimliklar va qishloq xoʻjaligi mahsulotlari karantini 6. 5411000 –– Mevachilik va uzumchilik M. Mirzayev nomidagi bogʻdorchilik, uzumchilik va vinochilik ITI 5410500 –– Qishloq xoʻjaligi mahsulotlarini saqlash va dastlabki ishlash texnologiyasi (mahsulot turlari boʻyicha) 5A411002 –– Mevachilik 5A411003 –– Uzumchilik va uzumni dastlabki qayta ishlash 5A410501 –– Qishloq xoʻjaligi mahsulotlarini saqlash va dastlabki ishlash texnologiyasi (mahsulotlar turlari boʻyicha) 7. 5410100 –– Agrokimyo va agrotuproqshunoslik Tuproqshunoslik va agrokimyo ITI 5A410101 –– Agrotuproqshunoslik va agrofizika (sohalar boʻyicha) 5A410102 –– Agrokimyo 8. 5410900 –– Ipakchilik va tutchilik Ipakchilik ITI 5A410901 –– Ipakchilik 5A410902 –– Tutchilik 9. 5410600 –– Zooinjeneriya (baliqchilik) Baliqchilik ITI 5A410606 –– Baliqchilik 10. 5630300 –– Qishloq xoʻjaligida ekologik xavfsizlik Ekologiya va atrof-muhitni muhofaza qilish ITI 11. 5410400 –– Qishloq xoʻjaligi ekinlari seleksiyasi va urugʻchiligi Genetika va eksperimental biologiya ITI 5A410401 –– Seleksiya va urugʻchilik (ekin guruhlari boʻyicha) 12. 5411900 –– Agrobiotexnologiya Genomika va bioinformatika ITI 5A411005 –– Meva-sabzavotchilikda biotexnologiya 13. 5410800 –– Oʻrmonchilik Oʻrmonchilik ITI 5411100 –– Dorivor oʻsimliklarni yetishtirish va qayta ishlash texnologiyasi 5411200 –– Manzarali bogʻdorchilik 5A410801 –– Oʻrmonchilik 5A411101 –– Dorivor oʻsimliklarni yetishtirish texnologiyasi 5A411201 –– Aholi yashash joylarini koʻkalamzorlashtirish va landshaftli dizayn 5A411202 –– Manzarali bogʻdorchilik 14. 5233100 –– Agrosanoatda buxgalteriya hisobi Qishloq xoʻjaligi iqtisodiyoti ITI 5233200 –– Agrologistika 5233300 –– Agrobiznes va investitsion faoliyat 15. 5411800 –– Qishloq xoʻjaligi mahsulotlarini standartlashtirish va sertifikatlashtirish Standartlashtirish, sertifikatlashtirish va texnik jihatdan tartibga solish ITI 1.J.A. XodjayevBosh vazir oʻrinbosari, Kengash raisi2.J.A. XodjayevOʻzbekiston Respublikasi qishloq xoʻjaligi vaziri, Kengash raisining oʻrinbosari3.U.Sh. BegimkulovOʻzbekiston Respublikasi oliy va oʻrta maxsus taʼlim vazirining oʻrinbosari4.S.Z. MirzayevOʻzbekiston Fanlar akademiyasining vitse-prezidenti5.I.Yu. AbduraxmonovOʻzbekiston Respublikasi innovatsion rivojlanish vaziri6.B.Sh. UsmanovOʻzbekiston Respublikasi iqtisodiyot va sanoat vaziri oʻrinbosari7.A.E. RavshanovOʻzbekiston Respublikasi Vazirlar Mahkamasining Investitsiyalar, eksport, savdo, qishloq va suv xoʻjaligi masalalari kotibiyati mudiri8.A.X. AbdullayevOʻzbekiston Respublikasi yer resurslari, geodeziya, kartografiya va davlat kadastri davlat qoʻmitasi raisi9.A.Sh. XaitovOʻzbekiston fermer, dehqon xoʻjaliklari va tomorqa yer egalari kengashi raisi10.B.T. NorqobilovVeterinariya va chorvachilikni rivojlantirish qoʻmitasi raisi11.N.J. BakirovOʻzbekiston Respublikasi oʻrmon xoʻjaligi davlat qoʻmitasi raisi12.B.T. QoʻchqorovOʻzbekiston Respublikasi ekologiya va atrof-muhitni muhofaza qilish davlat qoʻmitasi raisi13.B.A. SulaymonovToshkent davlat agrar universiteti rektori14.B.Q. Sharipov“Oʻzbekipaksanoat” uyushmasi raisi15.O.M. Musayev“Oʻzbekbaliqsanoat” uyushmasi raisi16.N.Z. FaxrutdinovLimon yetishtiruvchilar va eksport qiluvchilar uyushmasi raisi17.E.A. ToshpoʻlatovKartoshka yetishtiruvchilar uyushmasi raisi19.N.E. NajimovAgrosanoatni rivojlantirish agentligi direktori20.Lavozim boʻyichaQishloq xoʻjaligida bilim va innovatsiyalar milliy markazi bosh direktori oʻrinbosari21.A.I. Maksudov“Oʻzpaxtasanoat” AJ boshqaruvi raisi23.F.J. Pulatov“Oʻzdonmahsulot” AK boshqaruvi raisi24.Ya.M. Abdurazzoqov“Oʻzparrandasanoat” uyushmasi raisi25.Sh. Suyarqulov“Oʻzbekiston asalarichilari” uyushmasi raisi27.Z.O. Fayziyev“Oʻzbekoziqovqatzaxira” uyushmasi raisi28.Lavozimi boʻyichaOʻsimliklar karantini va himoyasi agentligi bosh direktori29.K. AbdullayevYongʻoq ishlab chiqaruvchilar va eksport qiluvchilar uyushmasi raisi30.R.Oʻ. Mamatkulov“Agrobank” ATB boshqaruvi raisi31.E.Sh. ToreniyazovQoraqalpogʻiston qishloq xoʻjaligi va agrotexnologiyalar instituti rektori32.Lavozim boʻyichaAndijon qishloq xoʻjaligi va agrotexnologiyalar instituti rektori33.Ch.R. BegimkulovTermiz davlat muhandislik va agrotexnologiyalar universiteti rektori34.D.U. MamadiyarovKaryera markazi va talabalar amaliyotini tashkil etish boʻlimi boshligʻi, Kengash kotibi